
Për heqjen nga fondi pyjor e kullosor publik dhe pakësimin në volum të sipërfaqes pyjore prej 76.09 ha, në ngasTrat 84a, 85a, 85b, 86a, 87b, 88a, 89a dhe 94a, të ekonomisë pyjore “Krastë-Krujë”, në objektin “Fushë-Krujë”, të qarkut Durrës, që do të përdoret nga shoqëria “Victoria Invest” shpk për shfrytëzimin e mineralit të gurit gëlqeror

Në mbështetje të nenit 100 të Kushtetutës dhe të pikës 1, të nenit 17, të ligjit nr. 9385, datë 4.5.2005 “Për pyjet dhe shërbimin pyjor” të ndryshuar, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave

Vendosi:

1. Sipërfaqja pyjore publike, prej 76.09 (shtatëdhjetë e gjashtë pikë zero nëntë) ha, në objektin e quajtur “Fushë-Krujë”, pjesë e ngastrave 84a, 85a, 85b, 86/a, 87b, 88a, 89a dhe 94a, të ekonomisë pyjore “Krastë-Krujë”, që do të përdoret nga shoqëria “Victoria Invest” sh.p.k. për shfrytëzimin e mineralit të gurit gëlqeror, të hiqet nga fondi pyjor dhe kullosor publik dhe të çregjistrohet nga Kadastra Kombëtare e Pyjeve dhe Kullotave, sipas lidhjes 1, me të dhënat për ngastrat pyjore, dhe hartës topografike, me koordinatat e sipërfaqes objekt minerar, që i bashkëlidhen këtij vendimi dhe janë pjesë përbërëse e tij.
2. Vlerat përkatëse të pakësimit të sipërfaqes dhe të volumit të lëndës drusore paguhen nga shoqëria “Victoria Invest” sh.p.k. përpara lidhjes së marrëveshjes me Ministrinë e Mjedisit, në bazë të vendimit nr. 391, datë 21.6.2006, të Këshillit të Ministrave “Për përcaktimin e tarifave në sektorin e pyjeve dhe kullotave”, të ndryshuar.
3. Me hyrjen në fuqi të këtij vendimi, shoqëria “Victoria Invest” sh.p.k. detyrohet të rehabilitojë sipërfaqet që përdor, sipas kushteve të lejes mjedisore dhe, brenda 5 (pesë) viteve të para, të pyllëzojë, me fondet e veta, një sipërfaqe prej 228.26 (dyqind e njëzet e tetë pikë njëzet e gjashtë) ha fond pyjor, në ngastrat e përcaktuara në marrëveshjen me Ministrinë e Mjedist.
4. Ministria e Mjedisit dhe shoqëria “Victoria Invest” sh.p.k. të nënshkruajnë marrëveshje të përbashkët për hapat, afatet dhe procedurat për hartimin dhe realizimin e projekteve teknike, sipas përcaktimeve të pikës 3 të këtij vendimi.
5. Sipërfaqet pyjore, sipas lidhjes 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë.
6. Zyra vendore e regjistrimit të pasurive të paluajtshme të bëjë çregjistrimin e sipërfaqes pyjore, të identifikuar sipas lidhjes 1 të këtij vendimi, nga kategoria “Tokë e zënë pyjore/kullosore” dhe ta regjistrojë atë në kategorinë “Tokë e zënë, objekt shfrytëzimi për aktivitet minerar”.
7. Me përmbushjen e detyrimeve të përcaktuara në planin e rehabilitimit, sipas lejes mjedisore, nga shoqëria “Victoria Invest” sh.p.k. sipërfaqja e rehabilituar të regjistrohet në fondin pyjor dhe kullosor publik.
8. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të pasurive të paluajtshme dhe shoqëria “Victoria Invest” sh.p.k., për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Edi Rama

LISTA E NGASTRAVE DHE NEN NGASTRAVE QF DO TE HIQEN NGA
FONDI PYJOR DHE KULLOSOR PER USHTRIMIN E AKTIVITETIT
MINERAR NGA SHOQERIA "VICTORIA INVEST" sh.p.k. né qarkun e DURRESIT

QARKU DURRES, rrethi Krujé
Lidhja 1
ID Prones | Ekon.Pyjore/Kullosore | Ngastra | Perdorimi Administrimi | Sip. ge higen nga
territorit fondi pyjor (ha)
DR 10 84a Kraste-Kruje 84a trungishte  [Ministria Mjedisit 3.9806
DR 10 85a Kraste-Kruje 85a trungishte  [Ministria Mjedisit 0.3201
DR 10 85b Kraste-Kruje 85b trungishte  |Ministria Mjedisit 3.4331
DR 10 86a Kraste-Kruje 86a trungishte Ministria Mjedisit 0.8758
DR 10 87b Kraste-Kruje 87b trungishte  |Ministria Mjedisit 24728
DR 10 88a Kraste-Kruje 88a trungishte  [Ministria Mjedisit 24.4537
DR 10 89a Kraste-Kruje 89a trungishte  [Ministria Mjedisit 21.5856
DR 10 94a Kraste-Kruje 94 a trungishte  |Ministria Mjedisit 18.9643
GJITHSEJ 76.09
Damian GJIKN Lefter KOKA





